एसपी (साउथ जोन) राहुल लोढ़ा ने बताया कि पिछले दिनों शाहपुरा पुलिस ने शाहपुरा स्थित एक शॉपिंग मॉल के पास फ्लैट में चल रहे देह व्यापार रैकेट का खुलासा हुआ था। धरपकड़ के दौरान गिरोह के लिए दलाली करने वाला राहुल नामक युवक फरार हो गया था। पुलिस ने मौके से दो लड़कियों और एक युवक को गिरफ्तार कर उनके मोबाइल फोन और आपत्तिजनक सामग्री बरामद की थी। मामले की जांच के दौरान पता चला था कि इस रैकेट का सरगना ऑशिमा मॉल के पास रहने वाला दिलीप कुमार गोयल उर्फ गोल्डी (32) है।